laion/Wikipedia-Exotic huggingface dataset:
טום יוול

טום יוּוֶל (באנגלית: Tom Ewell; ‏29 באפריל 1909 – 12 בספטמבר 1994) היה שחקן קולנוע, טלוויזיה ותיאטרון אמריקאי זוכה פרס טוני ופרס גלובוס הזהב על תפקידו בתור ריצ'רד שרמן במחזה ובסרט "חטא על סף ביתך". נולד בשם סמואל יוול תומפיקנס בעיר אוונסבורו שבקנטקי. בצעירותו הוא למד משחק בקורס קיץ ביחד עם כוכב הקולנוע דון אמיצ'י לפני שנסע לניו יורק ללמוד בבית הספר "אולפן השחקנים" לצידם של מונטגומרי קליפט וקארל מולדן. בתקופת מלחמת העולם השנייה שירת בצי האמריקאי. יוול החל את הקריירה שלו בתיאטרון באמצע שנות ה-30 והתגלה לראשונה לאחר שחזר משירותו הצבאי בקומדיה ההוליוודית של ג'ורג' קיוקור "צלע האדם" בתפקיד וורן בעלה הבוגד של דוריס אטינגר (ג'ודי הולידיי). הוא שיחק תחת קיוקור גם בדרמה "חיים משלה", תחת הבמאי האגדי פריץ לאנג בסרט המלחמה "American Guerrilla in the Philippines" בתור החייל ג'ים מיטצ'ל לצידו של טיירון פאוור ולצידם של הצמד הקומי אבוט וקוסטלו בקומדיה "אבודים באלסקה". בשנת 1952 שיחק בתפקידו האהוד והמוערך בקריירה שלו, המוציא לאור ריצ'רד שרמן במחזה "חטא על סף ביתך". ההצגה הייתה ללהיט גדול בברודוויי ויוול זכה על תפקידו בפרס טוני לשחקן הטוב ביותר בתפקיד ראשי. המחזה עובד קולנועית בשנת 1955 על ידי בילי ויילדר, שליהק את יוול לתפקיד שרמן לצידה של הכוכבת מרילין מונרו. יוול סיפק הופעה נהדרת נוספת שזיכתה אותו בפרס גלובוס הזהב לשחקן הטוב ביותר בתפקיד קומי/מוזיקלי. בשנת 1956 הופיע יוול בתפקיד סוכן התקשורת האלכוהוליסט טום מילר המנסה לסייע לזמרת ג'רי ג'ורדן (ג'יין מנספילד) להצליח ככוכבת בקומדיה המוזיקלית "The Girl Can't Help It". בשנת 1960 קיבל יוול סדרה קומית על שמו, "המופע של טום יוול" שירדה מהמסכים לאחר עונה אחת. ב-1962 השתתף בעיבוד הקולנועי של הנרי קינג לרומן הספרותי "ענוג הוא הלילה". לאחר שנים בקולנוע ובתיאטרון זכה יוול להצלחה גם בטלוויזיה, בזכות תפקידו בסדרת הדרמה "ברטה" בתור הבלש בדימוס בילי טרומן. על משחקו בסדרה הועמד יוול לפרס אמי לשחקן המשנה הטוב ביותר. יוול היה נשוי במשך שנה אחת לג'ודית אבוט, בתו של במאי התיאטרון ג'ורג' אבוט, עד לגירושיהם. הוא היה אב לילד אחד מאשתו השנייה מריג'ו סנבורן, שלה היה נשוי עד מותו. יוול נפטר מנסיבות בריאותיות ב-12 בספטמבר 1994 בבית החולים "Motion Picture & Television Country House and Hospital" שבשכונת וודרלנד הילס, לוס אנג'לס בגיל 85. צלע האדם (1949) (1950) American Guerrilla in the Philippines חיים משלה (1950) מר מוזיקה (1950) אבודים באלסקה (1952) חטא על סף ביתך (1955) הלוטננט שלבש חצאיות (1956) ענוג הוא הלילה (1962) מסתבר שהם נתנו מלחמה ואף אחד לא הגיע (1970) למצוא גבר (1972) הם רק הורגים את הבעלים שלהם (1972) כסף קל (1983) ברטה (1975–1978) מדיה וקבצים בנושא טום יוול בוויקישיתוף טום יוול, במסד הנתונים הקולנועיים IMDb (באנגלית) טום יוול, באתר AllMovie (באנגלית) טום יוול, במסד הנתונים הקולנועיים KinoPoisk (ברוסית) טום יוול, באתר MusicBrainz (באנגלית) טום יוול, באתר Discogs (באנגלית) טום יוול, באתר "Find a Grave" (באנגלית)
גלעד לחללי טייסת 114

הגַּלְעֵד לחללי טייסת 114 ניצב בגן הלאומי הר הרוח שממערב לירושלים. טייסת 114 (טייסת מובילי הלילה) היא טייסת המסוקים הכבדים הראשונה שהוקמה בחיל האוויר הישראלי. מאז הקמתה ב-1966 השתתפה בכל מלחמות ישראל ובעשרות פעולות צה"ל, כשהיא מפעילה מסוקי סופר פרלון ויסעור. אנשי צוות אוויר של הטייסת נפלו בין השאר באסון הנ"ד ובנפילת מסוק מטיל נ"ט בשלהי מלחמת לבנון השנייה. אתר ההנצחה הוקם בשנת 2002 ביוזמת ותיקי הטייסת על מדרונו הצפוני של הר הרוח. הגלעד לחללים הוא סלע טבעי מהרי יהודה, הניצב בשוליה של רחבה מרוצפת קטנה המוקפת עצים. על חזיתו המלוטשת של הסלע נחרתו המלים לזכר חברינו ומתחתיהן חרותים שמות 31 הנופלים. מול הרחבה נבנו מספר קירות קשתיים מאבן המשמשים כספסלי ישיבה. בקרבתה ניצבים שולחנות פיקניק לנופשים. בשנת 2014 שופץ אתר ההנצחה והונגש למוגבלים בתנועה על ידי קרן קיימת לישראל. הר הטייסים מדיה וקבצים בנושא גלעד לחללי טייסת 114 בוויקישיתוף האנדרטה, באתר יזכור
אדל מרכוס

אדל מרכוס (באנגלית: Adele Marcus;‏ 22 בפברואר 1906 - 3 במאי 1995) הייתה פסנתרנית יהודייה-אמריקאית, שנודעה יותר כמורתם של הרבה פסנתרנים מפורסמים. מרכוס נולדה בקנזס סיטי שבמיזורי, הצעירה ב-13 ילדיו רב ממוצא רוסי. היא למדה אצל ג'וזף לווין וארתור שנאבל. בשנת 1928 זכתה בפרס הראשון בתחרות הפסנתר הבינלאומית ע"ש נאומבורג. בשנת 1954 הצטרפה לסגל המורים של ג'וליארד בניו יורק ולימדה כיתות אמן בנגינת פסנתר בקונסרבטוריונים אחרים, בהם הקונסרבטוריון האמריקאי למוזיקה בשיקגו בשנות ה-70 לצד ויליאם בראונינג, גם הוא מורה ידוע-שם. בין תלמידיה היו: אדוארד אלדוול, אוגוסטין אנייוואס, צימון בארטו, אנריקה באטיס (בהמשך מנצח), ג'פרי ביגל, דייוויד ברונל, אנתוני ביירן, סרחיו קליגאריס, ג'פרי קמבל, חוסה קרלוס קוקארלי, סיי קולמן, רוברט דניסון, סטיוארט ל. גורדון, סטיבן גראף, הוראציו גוטיירס, ג'ניפר הייגן, סטיבן יו, ביירון ג'אניס, נורמן קריגר, סטיבן לינדגרן, דיאנה מקינטוש, ביאטה מון, פסקל נמירובסקי, פיטר אורת', ג'ון קימורה פרקר, האחיות פקינל, מיגל פרנס פינטו, סנטיאגו רודריגס, פאנאייס ליראס, תומאס שומאכר, ניל סדקה, ג'פרי סוון, אמה טאמיזיאן ואזקיאל וינאו. אדל מרכוס מתה ב-3 במאי 1995 בביתה שבמנהטן, בת 89. Kehler, George. The Piano in Concert, Scarecrow Press, 1982. Press, Jaques Cattell (Ed.). Who's who in American Music. Classical, First edition. R. R. Bowker, New York 1983. Sadie, Stanley; Hitchcock, H. Wiley (Ed.). The New Grove Dictionary of American Music. Grove's Dictionaries of Music, 1986. אדל מרכוס, באתר MusicBrainz (באנגלית) Bernard Holland, Adele Marcus Is Dead at 89; Taught Many Notable Pianists, הניו יורק טיימס, May 5, 1995
גלוסטר

גלוסטר (באנגלית: Gloucester) היא עיר נמל הבירה של מחוז גלוסטרשייר ומהווה נפה נפרדת באותו מחוז. היא שוכנת על גדות נהר הסוורן בסמוך לשפך שלו לים האירי, כ-51 ק"מ צפון-מזרחית לעיר בריסטול וכ-72 ק"מ דרומית לעיר ברמינגהאם וסמוך לגבול הדרומי בין אנגליה לוויילס. נכון לשנת 2011 בעיר 121,900 תושבים, בהכללת הפרברים והאזורים האורבנים סביב העיר מספר התושבים מגיע לכדי 149,820 תושבים. גלוסטר מוכרת כיום בין היתר משום תעשיית התעופה שהתפתחה בה בעשורים הראשונים של המאה ה-20, במרכזה חברת המטוסים גלוסטר שהייתה חלוצת מנוע הסילון בתעשיית התעופה הבריטית ותרמה רבות לתעשיית המטוסים לפני ובמהלך מלחמת העולם השנייה. העיר נוסדה תחת השלטון הרומי בבריטניה בשנת 97 בשם 'קולוניה גלבום נרוונסיס'. בשנת 577 נכבשה העיר בידי הסקסונים אשר הפכו אותה לעיר נמל ומסחר חשובה, עם הקמה של כנסייה מרכזית בעיר ומרכז שלטוני הכולל טירה. השם 'גלוסטר' נובע מהתקופה הסקסונית כהלחם של השם הרומאי 'גלבום' והמילה 'צ'יסטר' שמשמעה טירה, כך גלבומצ'יסטר הפכה במרוצת השנים לגלוסטר. במהלך ימי הביניים גלוסטר הייתה מרכז של תעשיית הצמר המקומית אשר ריכזה ועיבדה צמר שהגיע בעיקר מאזורי הקוטסוולדס, בנוסף היו תעשיות ברזל, עור ודיג חשובות בעיר. לעיר היה מעמד מיוחד ולתושביה ניתנו זכויות דומות לאלו של לונדון, לאורך שנים רבות פעלה בעיר מטבעה מלכותית. במהלך מלחמת האזרחים האנגלית העיר גלוסטר הפכה למוקד קרבות כאשר תומכי המלוכה צרו על תומכי הפרלמנט בעיר, לבסוף תומכי הפרלמנט בעיר ניצחו והמצור נשבר בשנת 1643. בעשורים הראשונים של המאה ה-20, גלוסטר הייתה מרכז חשוב בתעשייה האווירית בבריטניה. חברת המטוסים גלוסטר הייתה מחלוצות טכנולוגיית הסילון בבריטניה וייצרה חלק מהמטוסים הראשונים שעשו שימוש בטכנולוגיה זו, בהם הגלוסטר מטאור. בשנים שקדמו למלחמת העולם השנייה, החברה עסקה בייצור מספר דגמי מטוסים מוצלחים שזכו לשרת בחיל האוויר המלכותי, בהם הגלוסטר גלדיאטור, ההוקר הוריקן וההוקר טייפון. קתדרלת גלוסטר מוזיאון העיר גלוסטר וגלריית האומנות כנסיית סינט ניקולס אצטדיון קינגסהולם אתר האינטרנט הרשמי של גלוסטר אתר תיירות של העיר גלוסטר, באתר אנציקלופדיה בריטניקה (באנגלית)
וייגאץ' (פירושונים)

וייגאץ' (ברוסית: Вайгач ‏Vaygach) האם התכוונתם ל... וייגאץ' – אי ברוסיה בין ים ברנץ לים קארה וייגאץ' (שוברת קרח) – שוברת קרח שנבנתה בשנת 1909 בסנקט פטרבורג עבור הצי הרוסי הקיסרי; טבעה במפרץ יניסיי (Енисейский залив) ב-1918 וייגאץ' (שוברת קרח גרעינית) – שוברת קרח גרעינית שנבנתה בשנת 1989 בפינלנד עבור ברית המועצות; אחותה התאומה של טיימיר; מפטרלת במעבר הצפון-מזרחי ובחודשים היותר קרים מלווה אוניות מטען לאורך הנהר יניסיי עד לדיקסון (לחצו לצפייה בתמונה ) משלחת וייגאץ' או.ג.פ.או (Вайгачская экспедиция ОГПУ) – משלחת לחקר גאולוגי של האי וייגאץ' בשנים 1936-1930
הורסט פישר

הורסט פאול סילבסטר פישר (בגרמנית: Horst Paul Silvester Fischer; ‏31 בדצמבר 1912 – 8 ביולי 1966), היה רופא בכיר במחנה הריכוז אושוויץ מונוביץ. הורשע כפושע מלחמה והוצא להורג בגרמניה המזרחית. נולד בדרזדן. בגיל צעיר התייתם מהוריו וגדל בבית דודו בברלין. בשנת 1932 החל את לימודי הרפואה באוניברסיטת הומבולדט, אותם סיים בשנת 1937. עוד בהיותו סטודנט התקבל כחבר באס אס ובשנת 1937 התקבל למפלגה הנאצית. לאחר פרוץ מלחמת העולם השנייה, שירת כרופא בואפן אס אס. השתתף בפלישה הגרמנית לברית המועצות. בשנת 1942 חלה בשחפת והועבר לטיפול בבית חולים בגרמניה. לאחר שהחלים נשלח לשרת כרופא באושוויץ בירקנאו. השתתף בביצוע סלקציה של האסירים המגיעים למחנה ושלח אל תאי הגזים את הזקנים, החולים והילדים. בשנת 1943 מונה לסגן הרופא הראשי של המחנה. בספטמבר 1944 הועבר למחנה אושוויץ-מונוביץ לתפקיד הרופא הראשי של המחנה. בינואר 1945, עם פינוי המחנה מפני הצבא האדום המתקרב, ברח הורסט פישר לברלין. שם שירת בתפקיד מנהלי במפקדה של האס אס. לאחר תום מלחמת העולם השנייה עבד כרופא בעיר ברנדנבורג על נהר האבל שבמזרח גרמניה. הוא אפילו לא שינה את שמו, בחושבו כי לא היה בתפקיד מספיק בכיר, כדי שיחפשו אחריו. בסוף שנות ה-50 אף מונה לרופא ראשי של נפת שפרינהאגן (Spreenhagen). בתחילת שנות ה-60 הוא עורר את חשדה של שטאזי (המשטרה החשאית של מזרח גרמניה) בכך שביטא בכמה הזדמנויות אמירות פרו-מערביות. בשטאזי החלו לחקור את קשריו ואת עברו. כך התגלה כי הורסט פישר שירת כרופא באושוויץ. ב-11 ביוני 1965 הוא נעצר ונחקר בקשר לשירותו באושוויץ. לאחר החקירה הוחלט להעמיד אותו לדין. הנהגת מזרח גרמניה החליטה לערוך לו משפט פומבי, לכן הוא נשפט על ידי בית המשפט העליון של גרמניה המזרחית. משפטו של הורסט פישר נפתח ב-10 במרץ 1966. הוא נמצא אשם בביצוע פשעי מלחמה, פשעים נגד האנושות וחברות בארגון פושע. ב-25 במרץ הוא נידון למוות. בקשת החנינה נדחתה על ידי הנשיא ולטר אולבריכט. ראשו של הורסט פישר נערף באמצעות גיליוטינה ב-8 ביולי 1966 בבית הסוהר בלייפציג. מדיה וקבצים בנושא הורסט פישר בוויקישיתוף רופא-לשעבר מאושוויץ נידון למוות במזרח גרמניה, מעריב, 27 במרץ 1966
חטיבת מנשה

חטיבת מנשה (ידועה גם כחטיבת ג'נין) היא חטיבה מרחבית (חטמ"ר) של צה"ל שתפקידה להשליט חוק וסדר בגזרות ג'נין וטולכרם ולמנוע אירועי פח"ע וטרור פלסטיני. החטיבה נמצאת תחת פיקוד אוגדת איו"ש. בסמל החטיבה מופיעים הרי הגלבוע. מפקדת החטיבה (המפח"ט) ממוקמת כיום במחנה סמוך לעין שמר. קודם לכן הייתה ממוקמת במחנה דותן הסמוך להתיישבות מבוא דותן ולכפר עראבה שבצפון השומרון, אך הועברה בשל תוכנית ההתנתקות ולאחר פיגוע בשנת 2004 שבו ירו מחבלים מגבעה ליד עראבה אל תוך הבסיס והרגו חייל ששהה במקום. בשונה משאר החטיבות המרחביות באיו"ש, חטיבת מנשה לא אחראית על עיר פלסטינית מרכזית אחת בלבד, אלא על שתיים: ג'נין וטול כרם. גזרת החטיבה משתרעת על פני שטח נרחב ומוקפת מצדה הצפוני והמערבי בגדר ההפרדה, המפרידה בין שטחי איו"ש ועורף ישראל. מדרום הגזרה גובלת בחטיבת שומרון ובחטיבת אפרים, וממזרח בחטיבת הבקעה. בנוסף לערים, בגזרת החטיבה ישנם מאות כפרים פלסטינים, לדוגמה יעבד וברטעה. הכפרים מתחלקים בין נפת טולכרם לנפת ג'נין, ורבים מהם נמצאים בשטחי A. בגזרה יש כשלושה מחנות פליטים (פחמה, נור א־שמס ומחנה הפליטים ג'נין), והעיירה קבאטיה. כמו כן, בגזרה ישנן מספר התנחלויות, בין השאר מבוא דותן, אבני חפץ, וגוש היישובים המונה את שקד, ריחן, חיננית וטל מנשה. בעקבות תוכנית ההתנתקות פונו בגזרת החטיבה כשלוש התנחלויות – גנים, כדים ושא־נור. במפקדת החטמ"ר מחלקות שונות, ביניהן פלוגת תקשוב (פלחי"ק), פלוגת כ"ג של מג"ב, ימ"ס מג"ב, מחלקת מודיעין, רפואה, שלישות, לוגיסטיקה וטנ"א. במפקדה נמצאים גם מחלקת צמ"ה מפלוגת הצמ"ה (ציוד מכני הנדסי) של אוגדת איו"ש ("חתולי הבר") אשר מופעלים תחת הקהנ"ח (קצין ההנדסה החטיבתי), גששים, מחלקת אג"ם (אגף המבצעים) וכמו כן מחלקת הגמ"ר (הגנה מרחבית) האחראית על הקשר עם ההתיישבות הישראלית בגזרת החטיבה. בנוסף, בזמן מבצע שובר גלים תוגבר החטמ"ר בכוחות נוספים של לוחמים שמתגברים את הגזרה. מדיה וקבצים בנושא חטיבת מנשה בוויקישיתוף אתר רבנות חטמ"ר מנשה עוזי ברוך, "המציאות המבצעית לא עושה לנו הנחות", באתר ערוץ 7, 17 באוגוסט 2015 ערך זה הוא קצרמר בנושא יחידות צה"ל. אתם מוזמנים לתרום לוויקיפדיה ולהרחיב אותו.
צבי (פירושונים)

האם התכוונתם ל... זואולוגיה: צבאיים – תת-משפחה במשפחת הפריים צבי – סוג במשפחת הצבאיים צבאי סוף – תת-משפחה במשפחת הפריים אייליים – משפחה בסדרת מכפילי פרסה, שפרטיה מכונים בטעות צבי אישים: עזה צבי – מבקרת ספרות, מסאית ומתרגמת ישראלית שבתי צבי – אחד ממשיחי השקר המפורסמים ביותר בהיסטוריה של עם ישראל יישובים: טירת צבי – קיבוץ בעמק בית שאן, מדרום לבית שאן מעיין צבי – קיבוץ במישור החוף ליד זכרון יעקב ניר צבי – מושב באזור המרכז ליד לוד שדה צבי – יישוב חקלאי בצפון הנגב ליד רהט אחר: צבי – בלשון התנ"ך פירוש מילה זו הוא גם יופי וחמדה, והשורש צ-ב-ה מקביל לשורש ר-צ-ה. בית צבי – בית ספר למשחק ברמת גן הצבי בן צבי הירש אישים ששמם הפרטי הוא צבי
אייזנמן

אייזנמן (Eisenmann) הוא שם משפחה שמקורו בגרמנית ומשמעותו איש ברזל. האם התכוונתם ל... יעקב אייזנמן – צלם, מפיק, במאי ועורך קולנוע וטלוויזיה ישראלי; אביה של תמר אייזנמן יצחק איתן (אייזנמן) – אלוף במילואים בצה"ל, שכיהן כאלוף פיקוד המרכז בתקופת מבצע חומת מגן מייקל אייזנמן – מתמטיקאי ופיזיקאי יהודי-אמריקאי-ישראלי עדי אייזנמן – שחקן ישראלי פיטר אייזנמן – אדריכל יהודי-אמריקאי צבי אייזנמן – סופר יידיש ישראלי תמר אייזנמן – זמרת רוק-פאנק ומוזיקאית ישראלית; בתו של יעקב אייזנמן אייזן אייזנברג אייזנר
ביאלי

ביאלי הוא כינוי מקובל ללחמנייה הקרויה ביאַליסטאָקער קוכען (ביידיש: מאפה מביאליסטוק). הלחמנייה היא מאפה שטוח מבצק שמרים, בקוטר של כ-15 ס"מ, שבמרכזו שקע ובו בצל קצוץ, ולעיתים גם פרג ושום. בשנות ה-20 של המאה ה-20 החלו יהודים שהיגרו לניו יורק לאפות שם ביאלי, והוא נמכר שם עד היום. Mimi Sheraton, The Bialy Eaters: The Story of a Bread and a Lost World, New York: Broadway Books, 2000 מדיה וקבצים בנושא ביאלי בוויקישיתוף דליה למדני, מסע מסביב לשולחן: אוכלי הביאלי, בבלוג "עונג שבת", אוקטובר 2014
עד הנה

האם התכוונתם ל... עד הנה (קובץ סיפורים) – קובץ סיפורים מאת ש"י עגנון שהתפרסם בשנת 1952 בהוצאת שוקן. עד הנה (סיפור) – סיפור מאת ש"י עגנון, שנכלל בקובץ "עד הנה"
פורטל (פירושונים)

האם התכוונתם ל... פורטל – אתר אינטרנט אשר מספק נקודת התחלה או שער למקורות אחרים ברשת האינטרנט או האינטראנט פורטל ארגוני – פורטל המתמקד בפעילות ארגון מסוים פורטל (משחק) – משחק וידאו בגוף ראשון לשחקן יחיד מסוגת משחקי הפאזל ופעולה פורטל 2 – משחק המשך פורטל הדף היומי – אתר האינטרנט הגדול ביותר המרכז תכנים, דיונים וכלי עזר ללומדי הדף היומי לפי סדר דפי התלמוד הבבלי פורטל זמן – המצאה ספרותית בדיונית. שער המאפשר מעבר בין תקופות זמן אישים: אורלי פורטל – להקת מחול ישראלית שהוקמה על ידי הרקדנית, הכוריאוגרפית והיוצרת אורלי פורטל מישל פורטל – כדורגלן עבר ישראלי צ'ארלס פורטל – ראש מטה חיל האוויר המלכותי במלחמת העולם השנייה שער (פירושונים)
רוסמן

הוצאת רוסמן היא הוצאת ספרים רוסית, שהוקמה בשנת 1992. מאז 2008, מתמחה בהדפסת ספרים לילדים ומתבגרים וידועה כמי שעמדה מאחורי התרגום הרוסי לספרי הארי פוטר. עד 2018, רוסמן הייתה אחת מחמש ההוצאות הגדולות ברוסיה, שביניהן הוא המו"ל היחיד של ספרי ילדים. להוצאה יש תיק קבוע של כ-3,000 כותרים. בשנת 2009 ייסדה רוסמן את התחרות השנתית לספרי ילדים חדשים בתחום ספרות ילדים ונוער. מאז 2010 רוסמן מייצרת ומפיצה צעצועים לילדים, מוצרים ליצירתיות ולחגיגה. מבחר החברה כולל את המותגים Heroes in Masks, Peppa Pig, Paw Patrol ואחרים. ההוצאה לאור "רוסמן" מוציאה ספרים בשלל קטגוריות כמו ספרות ילדים וספרות לבני נוער ומתבגרים, ספרות מדעית וחינוכית, פרסומים חינוכיים ומהדורות של ספרי פנאי ותחביב. היא כוללת את מועדון הפנטזיה מאת רוסמן "טרה אינקוגניטה", שהוא הוא מועדון פנטזיה מקוון, המאגד יותר מ-75,000 בני נוער מאז 2014. בשנת 2015 נערך המפגש הראשון של TerraIncognita - אירוע לא מקוון בו השתתפו חובבי הפנטזיה של מוסקבה וערים סמוכות. מאז התקיימו מפגשים באופן קבוע, ומספר הערים המשתתפות הגיע ל-38. מחברי פנטזיה משתתפים בפגישות, ומוצגים ממצאים ייחודיים. בשנת 2016 הוענק למועדון הפרס המקצועי של משווק הספרים "רביזור" במועמדות "הפרויקט הטוב ביותר לקידום ספרים וקריאה". אתר האינטרנט הרשמי של רוסמן "Книжный рынок России: Состояние, тенденции и перспективы развития" (PDF). Журнал "Книжная индустрия". 2018. "Итоги премии "Ревизор" 2016". Журнал "Книжная индустрия". "В рамках 29-й ММКВЯ наградили лауреатов конкурса профессионального мастерства "Ревизор"". Сайт телеканала "Россия Культура". ערך זה הוא קצרמר בנושא ספרות ובנושא רוסיה. אתם מוזמנים לתרום לוויקיפדיה ולהרחיב אותו.
רוזמן

רוזמן הוא שם משפחה אשכנזי. האם התכוונתם ל... יובל רוזמן – שחקן ישראלי יעל רוזמן – סופרת ישראלית מאיה רוזמן – דוקטור לביולוגיה מולקולרית, תזונאית, ומרצה במכון ויצמן למדע מרדכי רוזמן – פעיל ההעפלה וחבר בהנהגת השומר הצעיר בווילנה מרק רוזמן – במאי קולנוע אמריקני רוסמן
בית הספר לאמנויות תל אביב

בית הספר לאמנויות - קמפוס אריסון הוא בית ספר יסודי וחטיבת ביניים בתל אביב המתמקד בתחומי האמנות כחלק מהלימודים בבית הספר. בית הספר נוסד ב-1984 על ידי יעל העליון, שגם שימשה כמנהלת בית הספר עד מותה בשנת 2002. לאחר מכן התמנתה סגניתה, גילה חנונה, למנהלת בית הספר וכיהנה בתפקיד זה עד לשנת 2006. מאז סיום תפקידה, מנהלת בית הספר היא אורית קרובינר, עד ל-2017. משנת 2023 ניהול בית הספר עבר לורד בן מאיר. קמפוס בית הספר מכיל את בניין החטיבה הצעירה (שמכונה "החממה") שבו לומדים תלמידי כיתות א' - ג'. בניין "הקמפוס" שבו לומדים תלמידי כיתות ד׳ עד ט', אודיטוריום על שם תד אריסון ואגף עיוני אשר נתרם על ידי קרן אריסון בראשות שרי אריסון. המגמות בהן מרחיבים התלמידים את לימודיהם בבית הספר הן קולנוע, מחול, אמנות חזותית ודיגיטלית, תיאטרון ומוזיקה. האחרונה מתחלקת לשני מסלולים: מסלול המוזיקה קלאסית ומסלול מוזיקת הג'אז. במגמות מלמדים אמנים פעילים. בעבר נערכו מיונים לבית הספר, והתקבלו ילדים מכל רחבי תל אביב שהוכרו כבעלי כישרון אמנותי. ב-2017 אסר משרד החינוך על קיום מיונים לבתי ספר יסודיים, ומאז הקבלה לבית הספר היא באמצעות הגרלה. תלמידי בית הספר השתתפו לצד נתן דטנר בקטעי משחק בתוכניות הטלוויזיה "תופסים ראש" ששודרה בערוץ הראשון בשנים 1988–1991. עם משתפי התוכנית שהפכו לימים לשחקנים מוכרים נמנו, טל ועידו מוסרי, יוני ואלון אמגור, ריקי בליך, אורי אומנותי, אוהד קנולר ודנה דבורין. עם בוגרים נוספים של בית הספר לאמנויות שזכו לפרסום בבגרותם נמנים מיכאל הנגבי, בן ארצי, מאיה מרון, רועי חן, אלון עדר, אניה בוקשטיין, גאיה טראוב, תמר עמית יוסף, יובל סגל ותמיר גינזבורג. בשנת 1998 הופק ערב מחווה לנתן אלתרמן בשם "כוכבים בחוץ" בהשתתפות תלמידי בית הספר לצד דטנר ובתו שרון דטנר, מיקי קם, דני ליטני ודנה דבורין. יעל העליון, מייסדת בית הספר, נהגה לכתוב סיפורים. מאז מותה, התקיימו בבית הספר מדי שנתיים תחרות סיפורים קצרים לזכרה. הסיפורים נבחרו על ידי צוות שופטים המורכב ממורים ואנשי רוח. מדיה וקבצים בנושא בית הספר לאמנויות תל אביב בוויקישיתוף אתר האינטרנט הרשמי של בית הספר לאמנויות תל אביב בית הספר לאמנויות תל אביב, ברשת החברתית פייסבוק אור קשתי, משרד החינוך אסר לערוך מיונים לתלמידי היסודי בבית הספר לאמנויות בתל אביב, באתר הארץ, 7 באוגוסט 2017 ערך זה הוא קצרמר בנושא חינוך ובנושא אמנות. אתם מוזמנים לתרום לוויקיפדיה ולהרחיב אותו.
ביידר

ביידר (באנגלית: Bader, ברוסית: Бейдер) הוא שם משפחה. האם התכוונתם ל... חיים ביידר – משורר ועיתונאי ציפי ביידר – במאית, יוצרת, עורכת ומרצה ישראלית, מנהלת המחלקה הדוקומנטרית של ערוץ 10 רות ביידר גינסבורג – משפטנית אמריקנית, שופטת בית המשפט העליון בארצות הברית
רולדין

רולדין היא רשת הקונדיטוריות הגדולה ביותר בישראל, עם 104 סניפים בפריסה ארצית. הרשת החלה לפעול בשנת 1989 כיוזמה של שני אחים, קובי ואבי חקק, כשהשניים פתחו חנות ברמת השרון. רולדין מציעה 150 סוגים שונים של מאפים ביתיים הנאפים במקום מדי יום, עוגות, פשטידות, לחמים ועוגיות – כולם בעבודת יד. הקונדיטוריה הראשית נמצאת ביישוב קדימה שבאזור השרון, המוצרים יוצאים מן המפעל ונשלחים לסניפים לאפייה טרייה, רולדין מקפידה להשיק לפחות 50 מוצרים חדשים מדי שנה. בעלי הרשת קובי ואבי חקק החלו את דרכם ב-1987 במכירת מאפים עבודת יד מדלת לדלת. הרשת בבעלות קובי חקק, אבי קינן, דודי קינן וגולן עינת. עוגת שוקולד בצורת לב מעוטרת בעלי זהב תוצרת רולדין מדיה וקבצים בנושא רולדין בוויקישיתוף אתר האינטרנט הרשמי של רולדין רולדין, ברשת החברתית פייסבוק רולדין, ברשת החברתית אינסטגרם רולדין, סרטונים בערוץ היוטיוב אילנית חיות, ‏גולן עינת רכש 50% מרולדין לפי שווי של 84 מיליון שקל, באתר גלובס, 2 בפברואר 2012 הסיפור של רולדין, באתר roladin גלית חתן, ‏4 מיליון שקל: תקציב הפרסום של רולדין עובר לראובני-פרידן | בלעדי, באתר גלובס, 24 באוגוסט 2022
דוד פרומר

דוד פרומר (9 בדצמבר 1920 – 30 באוקטובר 2000) היה קצין צה"ל ממייסדי החוליה לחבלה ימית ושייטת 13, בעל עיטור העוז. פרומר נולד בפולין ועלה לארץ ישראל ב-1936. שירת ביחידת הנוטרות ובפו"ם. במלחמת העולם השנייה היה ממתנדבי היישוב לצי המלכותי הבריטי, שירת ביחידת המבצעים המשולבים והשתתף בפעולות קומנדו. לאחר שחרורו הפעיל בית מלאכה בחיפה. התמחה בהכנת אמצעי חבלה והיה מייסדי החוליה לחבלה ימית. שהה עם חבריה באימונים באיטליה וב-1948 סייע לפעולת חבלה של פיצוץ מטוסי תובלה מצריים בשדה תעופה בוונציה. שירת כקצין בשייטת 13 ולאחר מכן הצטרף ליחידה 131 בה עסק בפעולות חבלה, ובתכנון שחרור אסירי פרשת עסק הביש ובמבצע תושייה. הוא שב לשייטת ומונה לקצין אג"ם. ב-9 ביולי 1959 פיקד על כוח מהשייטת שחדר לנמל ביירות, על חלקו בפעולה הוענק לו צל"ש הרמטכ"ל שהומר ב-1973 לעיטור העוז. תיאור המעשה: בשנת 1959 ביצע רס"ן דוד פרומר משימה מסוכנת וקשה והתמיד בביצועה על אף סכנות תקלות וקשיים. על מעשה זה הוענק לו : עיטור העוז ניסן תשל"ג אפריל 1973, דוד אלעזר, רב-אלוף, ראש המטה הכללי. — עיטור העוז לדוד פרומר ב-1960 מונה לממלא מקום מפקד השייטת, עד כניסתו לתפקיד של דב שפיר. נפטר בשנת 2000 ונטמן בבית העלמין נחלת יצחק. מדיה וקבצים בנושא דוד פרומר בוויקישיתוף עיטור העוז שהוענק לדוד פרומר, באתר "בעוז רוחם" של אגף כוח האדם בצה"ל צל"ש הרמטכ"ל שהוענק לדוד פרומר, באתר "בעוז רוחם" של אגף כוח האדם בצה"ל אתר חברת קדישא החוליה הימית - אמצעי החבלה, באתר הפלמ"ח אמנון יונה, מאיטליה בלהבות, ביטאון חיל האוויר, גיליון 71, עמ' 67-79
פרומר

פרומר הוא שם משפחה ממקור גרמני (Frommer) שפירושו "אדוק". האם התכוונתם ל... אבינוף פרומר – פעיל חברתי ישראלי אריה צבי פרומר – מרבני יהדות פולין קודם השואה. עמד בראש ישיבת סוכטשוב וישיבת חכמי לובלין. דב בעריש פרומר מאושפיצין – רב ואדמו"ר חסידי, מתלמידי החוזה מלובלין. דב פרומר – ממייסדי קריית שמואל וחבר מועצת העיר חיפה דוד פרומר – ממייסדי החוליה לחבלה ימית ושייטת 13, בעל עיטור העוז
Law & Social Inquiry

Law & Social Inquiry הוא כתב עת משפטי בשיפוט עמיתים הרואה אור ארבע פעמים בשנה בהוצאת Wiley-Blackwell (אנ'). זהו הפרסום הרשמי של ה-American Bar Foundation (אנ'). כתב העת נוסד בשנת 1976. העורכת הראשית היא לורה בת נילסן מאוניברסיטת נורתווסטרן ומה-ABF. כתב העת מפרסם מחקרים אינטרדיסציפלינריים על משפט וסוציולוגיה, כלכלה, מדע המדינה, פסיכולוגיה חברתית, היסטוריה, פילוסופיה ותחומים אחרים המשיקים למשפט. אתר האינטרנט הרשמי של Law & Social Inquiry (באנגלית) אתר האינטרנט הרשמי של Law & Social Inquiry אתר האינטרנט הרשמי של Law & Social Inquiry אתר האינטרנט הרשמי של Law & Social Inquiry אתר האינטרנט הרשמי של Law & Social Inquiry דף הבית ערך זה הוא קצרמר בנושא חוק ומשפט. אתם מוזמנים לתרום לוויקיפדיה ולהרחיב אותו.
אורנבורג (פירושונים)

אורנבורג (ברוסית: Оренбу́рг ‏Orenburg) האם התכוונתם ל... אורנבורג – עיר ברוסיה בדרום הרי האורל, לגדות נהר האורל ובסמוך לגבול עם קזחסטן; משמשת כבירת מחוז אורנבורג מחוז אורנבורג – סובייקט בפדרציה הרוסית (אובלסט) שמרכזו אורנבורג; אחד המרכיבים של המחוז הכלכלי של אורל (Уральский экономический район) פלך אורנבורג (Оренбургская губерния) – גוברניה באימפריה הרוסית בשנים 1782-1744 ו-1917-1796, ויחידה אדמיניסטרטיבית ברפובליקה הסובייטית הסוציאל-פדרטיבית של רוסיה בשנים 1928-1917; מרכזה אורנבורג אורנבורג (שדה גז) – שדה גז טבעי (וקודנסט) השוכן בפאתי העיר אורנבורג, בחלקו הדרום-מזרחי של האגן וולגה-אורל; התגלה ב-1966, פותח על ידי גזפרום ונחשב לאחד משדות הגז הגדולים ברוסיה ובעולם אורנבורג (צוללת גרעינית, 1970) (ברוסית: "КС-411 "Оренбург) – צוללת גרעינית רוסית מפרויקט צוללות מס' 667A (התכנון בוצע במשרד תכנון רובין) שהייתה בשירות הצי הצפוני; הושקה ב-1970 אורנבורג (צוללת גרעינית, 1981) (ברוסית: "БС-136 "Оренбург) – צוללת גרעינית רוסית מפרויקט צוללות מס' 667BDR (התכנון בוצע במשרד תכנון רובין) בשירות הצי הצפוני; הושקה ב-1981 אורנבורג (אסטרואיד) (שם מלא: 27709 אורנבורג) אסטרואיד בחגורת האסטרואידים שהתגלה ב-13 בפברואר 1988; קרוי על שמה של העיר אורנבורג ברוסיה אורנבורג (כדורגל) – מועדון כדורגל מהעיר אורנבורג. עד עונת 2016/17 נקרא "גזוביק אורנבורג".